नाम बदलकर योजनाओं को नये सिरे शुरू करने में विशेषज्ञ हैं प्रधानमंत्री: जयराम रमेश
पूर्व केंद्रीय मंत्री रमेश ने ट्वीट किया, ‘‘प्रधानमंत्री ने जन धन योजना की सातवीं वर्षगांठ पर इसकी सराहना की है। असल में यह संप्रग सरकार के समय शुरू हुई बुनियादी बचत बैंक जमा खाता योजना का नाम बदले जाने की सातवीं वर्षगांठ है।’’ उन्होंने आरोप लगाया, ‘‘ (योजनाओं का) नाम बदलकर, नये सिरे से शुरू करने में क्या विशेषज्ञ हैं।’’
नयी दिल्ली। कांग्रेस के वरिष्ठ नेता जयराम रमेश ने प्रधानमंत्री नरेंद्र मोदी की ओर से जन-धन योजना के सात साल पूरा होने पर इसकी सराहना किये जाने के बाद शनिवार को आरोप लगाया कि प्रधानमंत्री पुरानी योजनाओं के नाम बदलकर उन्हें नए सिरे से शुरू करने में विशेषज्ञ हैं। उन्होंने यह भी कहा कि यह जन-धन योजना की सातवीं वर्षगांठ नहीं है, बल्कि संप्रग सरकार के समय शुरू हुई बुनियादी बचत बैंक जमा खाता योजना का नाम बदले जाने की वर्षगांठ है।पूर्व केंद्रीय मंत्री रमेश ने ट्वीट किया, ‘‘प्रधानमंत्री ने जन धन योजना की सातवीं वर्षगांठ पर इसकी सराहना की है। असल में यह संप्रग सरकार के समय शुरू हुई बुनियादी बचत बैंक जमा खाता योजना का नाम बदले जाने की सातवीं वर्षगांठ है।’’ उन्होंने आरोप लगाया, ‘‘ (योजनाओं का) नाम बदलकर, नये सिरे से शुरू करने में क्या विशेषज्ञ हैं।’’प्रधानमंत्री मोदी ने ‘प्रधानमंत्री जन-धन योजना’ (पीएमजेडीवाई) के सात साल पूरे होने के अवसर पर शनिवार को कहा कि इस पहल ने ना सिर्फ भारत के विकास की गति को हमेशा के लिए बदल दिया है बल्कि इसने अनगिनत भारतीयों का वित्तीय समावेशन, सम्मान का जीवन और सशक्तीकरण सुनिश्चित किया है। केंद्र सरकार द्वारा देश के नागरिकों तक बैंकिंग सुविधाओं की सार्वभौमिक पहुंच सुनिश्चित करने के लिए वर्ष 2014 में शुरू की गई पीएमजेडीवाई ने 28 अगस्त 2021 को सात वर्ष पूरे किये हैं।